Public procurement notice: Contract Notice
Published: 2022-02-07
Buyer: Raahen seudun hyvinvointikuntayhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2022-02-16

Technical requirements: Raahen seudun hyvinvointikuntayhtymä pyytää tarjoustanne radiologian erikoislääkärin tutkimus- ja konsultaatiopalveluista sisältäen opetusvelvollisuuden ajalla 1.4.2022 - 31.12.2023.
Raahen seudun hyvinvointikuntayhtymä pyytää tarjouksia radiologian erikoislääkärin suorittamista tutkimus- ja konsultaatiopalveluista sisältäen radiologian yksikössä toimivien erikoistuvien lääkäreiden opetus- ja konsultaatiovelvollisuuden ajalle 1.4.2022 - 31.12.2023.
Raahen seudun hyvinvointikuntayhtymän radiologian yksikössä tutkitaan potilaita vuosittain noin 23 000 radiologisella tutkimuksella ja toimenpiteellä. Radiologiseen tutkimusvalikoimaan kuuluvat magneettitutkimukset (MRI), tietokonetomografiatutkimukset (TT), tietokonetomografiaohjauksessa tehtävät toimenpiteet, ultraäänitutkimukset (UÄ), ultraääniohjauksessa tehtävät toimenpiteet, mammografiat, mammografiaseulonnat, mammografiaohjauksessa tehtävät toimenpiteet, hammaskuvaukset, hampaiden ja korva-, nenä- ja kurkkutautien alaan kuuluvat kartiokeilatietokonetomografiakuvaukset sekä natiivikuvaukset. Yksikkö toimii natiivikuvausten ja valikoitujen tietokonetomografiakuvausten osalta 24/7-päivystysyksikkönä. Kuva-arkiston käytössä ja yöaikaisissa teleradiologiakonsultaatioissa on yhteistyösopimus Oulun yliopistollisen sairaalan kanssa. Radiologian yksikkö toimii opetussairaalana erikoistuville röntgenlääkäreille, tällä hetkellä on vuoden koulutusoikeudet kahdelle erikoistuvalle lääkärille.
Hankittavia palveluita ovat Raahen sairaalassa tehtävät radiologian erikoislääkärin suorittamat tutkimuspalvelut koko tutkimusvalikoiman osalta jäljempänä kuvattavalla tavalla, mukaan lukien osa mammografiaseulonnasta sekä osallistumisen erikoistuvien lääkäreiden koulutukseen ja konsultointiin Raahen sairaalassa työskennellessä.
Ultraäänitutkimuksia ja ultraäänitoimenpiteitä hankitaan viikoittain 1-3 päivää. Palvelutuottajan on sitouduttava toimittamaan vähintään 1 ultraäänipäivä viikossa tilaajan määräämänä päivänä. Palvelujentuottajan edellytetään tekevän epäilyttävien löydösten vaatimat jatkotutkimukset.
TT-tutkimuksia hankitaan viikoittain 1-3 päivänä. Palvelutuottajan on sitouduttava toimittamaan keskimäärin vähintään yksi TT-tutkimuspäivä viikossa.
MRI-tutkimuksia hankitaan MRI-kuvausviikoilla keskimäärin 1-3 päivää viikossa. Palvelutuottajan on sitouduttava toimittamaan vähintään keskimäärin yksi MRI-tutkimuspäivä tutkimusviikolla.
Mammografia-tutkimuksia hankitaan 1) ultraäänitutkimusten yhteydessä ns. kliinisinä mammografioina ja 2) seulontamammografioina. Kliiniseen mammografiaan kuuluu mammografiakuvan tulkinta, potilaan haastattelu ja rintojen palpaatio sekä ultraäänitutkimus. Palveluntuottajan edellytetään tekevän epäilyttävien löydösten vaatimat ultraääniohjatut jatkotutkimukset samalla kertaa.
Seulontamammografioiden osalta hankitaan noin puolet tarvittavista seulontatulkinnoista jatkotutkimuksineen. Seulontamammografioihin osallistuvilta lääkäreiltä edellytetään seulontamammografian erityispätevyys ja heitä tulee nimetä vähintään 2. Arvioitu hankittavien perusseulontojen määrä on noin 1000 perusseulontaa vuosittain. Palveluntuottajan edellytetään tekevän epäilyttävien löydösten vaatimat jatkotutkimukset.
Natiivitutkimuksia hankitaan viikoittain 1-3 päivää. Palvelutuottajan on sitouduttava toimittamaan vähintään 1 tutkimuspäivä viikossa tilaajan määräämänä päivänä.
Lähityöskentelypäivät sovitaan kunkin viikon kohdalla tilaajan tarpeiden mukaisesti viimeistään yhtä kuukautta ennen ajankohtia. Tarjottujen hintojen tulee sisältää virka-aikaan käytettävissä oleva radiologian konsultointipalvelu, myös sovittujen päivien ulkopuolella.
Radiologian erikoislääkärin tutkimus- ja konsultaatiopalvelut sisältäen opetusvelvollisuuden on käynnistyttävä heti sopimuskauden alkaessa. Palvelua tulee tarjota keskeytymättä koko sopimuskauden ajan.
Hankinnan kuvaus on kuvaus sopimuskauden alun tilanteesta ja käytännöistä. Mikäli lainsäädäntö̈ tai viranomaismääräykset muuttuvat, tai palvelutarpeeseen tulee muutoksia, on kyseessä normaali palvelun kehittäminen, jota ei pidetä̈ sopimusmuutoksena. Muutostarpeita voi ilmetä̈ esimerkiksi palvelujen siirtyessä̈ Tilaajalta Pohjois-Pohjanmaan hyvinvointialueelle. Tilaaja pidättää itsellään oikeuden sopimusmuutoksiin (oikeus sanoa sopimus irti 3 kuukauden irtisanomisajalla päättyväksi kesken sopimuskauden).
Palveluntuottaja vastaa lääkärin käytössä olevista tietokoneista ja niihin liittyvistä laitteista (esim. näyttöpääte, kaiutin, kuulokkeet jne.). Tilaaja vastaa HWS- etätyöskentely-yhteydestä (HWS on suojattu etäyhteys) tarvittaviin potilastietojärjestelmiin. Palveluntuottaja vastaa etätyöskentelyn vaatimista tietoliikenneyhteyksistä.
Etälausuntoja varten palveluntuottajalla on oltava omalla kustannuksellaan järjestettynä asianmukaisesti suojatut yhteydet Raahen seudun hyvinvointikuntayhtymän tietojärjestelmiin ja asianmukaiset, STUK:n laatukriteerit täyttävät kuvien katselu- ja saneluolosuhteet. Tilaaja toimittaa veloituksetta toimittajan käyttöön tarvittavat omien tietojärjestelmiensä ohjelmistolisenssit. Potilastietojen käsittelyn on oltava turvattua siten, että vain hoitoon osallistuvat saavat tiedot käyttöönsä.